CELEX: 32022R0489
Language: fi
Date: 2022-03-25 00:00:00
Title: Komission täytäntöönpanoasetus (EU) 2022/489, annettu 25 päivänä maaliskuuta 2022, täytäntöönpanoasetuksen (EU) N:o 540/2011 muuttamisesta siltä osin kuin on kyse tehoaineiden flubendiamidi, L-askorbiinihappo, spinetorami ja spirotetramaatti hyväksynnän voimassaoloajoista (ETA:n kannalta merkityksellinen teksti)

28.3.2022   
               
               
                  FI
               
               
                  Euroopan unionin virallinen lehti
               
               
                  L 100/7
               
            
         KOMISSION TÄYTÄNTÖÖNPANOASETUS (EU) 2022/489,
         annettu 25 päivänä maaliskuuta 2022,
         täytäntöönpanoasetuksen (EU) N:o 540/2011 muuttamisesta siltä osin kuin on kyse tehoaineiden flubendiamidi, L-askorbiinihappo, spinetorami ja spirotetramaatti hyväksynnän voimassaoloajoista
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 17 artiklan ensimmäisen kohdan,
         sekä katsoo seuraavaa:
         
                     (1)
                  
                  
                     Komission täytäntöönpanoasetuksen (EU) N:o 540/2011 (2) liitteessä olevassa B osassa esitetään asetuksen (EY) N:o 1107/2009 nojalla hyväksytyt tehoaineet.
                  
               
                     (2)
                  
                  
                     Komission täytäntöönpanoasetuksella (EU) 2020/2007 (3) pidennettiin tehoaineen spirotetramaatti hyväksynnän voimassaoloaikaa 30 päivästä huhtikuuta 202431 päivään heinäkuuta 2024, tehoaineiden spinetorami ja L-askorbiinihappo hyväksynnän voimassaoloaikaa 30 päivästä kesäkuuta 202430 päivään syyskuuta 2024 sekä tehoaineen flubendiamidi hyväksynnän voimassaoloaikaa 31 päivästä elokuuta 202430 päivään marraskuuta 2024. Pidennykset olivat tarpeen, koska komission täytäntöönpanoasetuksella (EU) 2020/1740 (4) aikaistettiin hyväksynnän uusimista tukevien asiakirja-aineistojen toimittamisaikaa kolmella kuukaudella. Sen vuoksi oli tarpeen säilyttää komission täytäntöönpanoasetuksen (EU) N:o 844/2012 (5) mukainen asiakirja-aineiston toimittamisaika ja antaa hakijoille aikaa vaaditussa muodossa olevien asiakirja-aineistojen valmistelemiseen ja toimittamiseen.
                  
               
                     (3)
                  
                  
                     Tehoaineiden flubendiamidi, L-askorbiinihappo, spinetorami ja spirotetramaatti osalta ei ole toimitettu täytäntöönpanoasetuksen (EU) 2020/1740 5 artiklan 1 kohdan mukaisia hyväksynnän uusimista koskevia hakemuksia vähintään kolme vuotta ennen tämän asetuksen liitteessä vahvistettuja hyväksynnän päättymispäiviä.
                  
               
                     (4)
                  
                  
                     Kyseisiä tehoaineita koskevat hyväksynnän voimassaoloaikojen pidentämiset, joista säädetään komission täytäntöönpanoasetuksessa (EU) 2020/2007, eivät ole enää perusteltuja. Sen vuoksi on aiheellista säätää, että kyseisten tehoaineiden hyväksyntöjen voimassaolo päättyy päivinä, joina se päättyisi ilman pidentämistä.
                  
               
                     (5)
                  
                  
                     Sen vuoksi täytäntöönpanoasetusta (EU) N:o 540/2011 olisi muutettava.
                  
               
                     (6)
                  
                  
                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan täytäntöönpanoasetuksen (EU) N:o 540/2011 liite tämän asetuksen liitteen mukaisesti.
         
         
            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 25 päivänä maaliskuuta 2022.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 309, 24.11.2009, s. 1.
         
            (2)  Komission täytäntöönpanoasetus (EU) N:o 540/2011, annettu 25 päivänä toukokuuta 2011, Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta (EUVL L 153, 11.6.2011, s. 1).
         
            (3)  Komission täytäntöönpanoasetus (EU) 2020/2007, annettu 8 päivänä joulukuuta 2020, täytäntöönpanoasetuksen (EU) N:o 540/2011 muuttamisesta siltä osin kuin on kyse tehoaineiden 1-dekanoli, 1,4-dimetyylinaftaleeni, 6-bentsyyliadeniini, Adoxophyes orana granulovirus, alumiinisulfaatti, amisulbromi, appelsiiniöljy, asekvinosyyli, atsadiraktiini, Aureobasidium pullulans (kannat DSM 14940 ja DSM 14941), Bacillus pumilus QST 2808, benalaksyyli-M, biksafeeni, bupirimaatti, Candida oleophila O-kanta, dinatriumfosfonaatti, ditianoni, dodiini, emamektiini, flubendiamidi, fluksapyroksadi, fluometuroni, flutriafoli, heksitiatsoksi, imatsamoksi, ipkonatsoli, isoksabeeni, kaliumfosfonaatit, kloroantraniiliproli, kvinmerakki, L-askorbiinihappo, natriumhopeatiosulfaatti, Paecilomyces fumosoroseus kanta FE 9901, pendimetaliini, penflufeeni, pentiopyradi, prosulfuroni, Pseudomonas sp. kanta DSMZ 13134, pyridalyyli, pyriofenoni, pyroksisulami, rikkikalkki, S-abskissihappo, sedaksaani, sinkkifosfidi, sintofeeni, spinetorami, spirotetramaatti, Streptomyces lydicuksen kanta WYEC 108, tau-fluvalinaatti, tebufenotsidi, tembotrioni, tieenikarbatsoni ja valifenalaatti hyväksyntöjen voimassaoloaikojen pidentämisestä (EUVL L 414, 9.12.2020, s. 10).
         
            (4)  Komission täytäntöönpanoasetus (EU) 2020/1740, annettu 20 päivänä marraskuuta 2020, säännösten vahvistamisesta tehoaineiden hyväksynnän uusimismenettelyn täytäntöönpanemiseksi Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 844/2012 kumoamisesta (EUVL L 392, 23.11.2020, s. 20).
         
            (5)  Komission täytäntöönpanoasetus (EU) N:o 844/2012, annettu 18 päivänä syyskuuta 2012, säännösten vahvistamisesta tehoaineiden uusimismenettelyn täytäntöönpanemiseksi kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti (EUVL L 252, 19.9.2012, s. 26).
      
      
         
            LIITE
            Muutetaan täytäntöönpanoasetuksen (EU) N:o 540/2011 liitteessä oleva B osa seuraavasti:
            
                        1)
                     
                     
                        korvataan spirotetramaattia koskevan 60 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”30. huhtikuuta 2024”;
                     
                  
                        2)
                     
                     
                        korvataan L-askorbiinihappoa koskevan 66 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”30. kesäkuuta 2024”;
                     
                  
                        3)
                     
                     
                        korvataan spinetoramia koskevan 67 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”30. kesäkuuta 2024”;
                     
                  
                        4)
                     
                     
                        korvataan flubendiamidia koskevan 74 kohdan kuudennessa sarakkeessa ”Hyväksynnän päättymispäivä” oleva päivämäärä päivämäärällä ”31. elokuuta 2024”.